Na temelju članka 78. Zakona o koncesijama („Narodne novine“ br. 69/17), Odluke o komunalnim djelatnostima u Gradu Drnišu („Službeni glasnik Grada Drniša“ br. 2/19) i članka 51. Statuta Grada Drniša („Službeni vjesnik Šibensko- kninske županije“ br. 15/09, 4/13, 11/13, 14/13 i „Službeni glasnik Grada Drniša“ br. 4/15, 1/18, 1/19- pročišćeni tekst, 5/19, 2/20 i 2/21), Gradsko vijeće Grada Drniša na sjednici od . godine, d o n o s i

**SREDNJOROČNI PLAN**

**davanja koncesije za razdoblje 2021.-2023. godine**

**I.**

Donosi se Plan davanja koncesije iz područja komunalnih djelatnosti za razdoblje od 2021.- 2023. godine na području Grada Drniša.

**II.**

U skladu s točkom I. ovoga Plana za razdoblje 2021.- 2023. godinu na području Grada Drniša,

planira se dati slijedeće koncesije:

**1. Koncesija za obavljanje linijskog prijevoza putnika**

* Planirani broj koncesija: 1 koncesionar
* Vrsta i predmet koncesije:koncesija za obavljanje linijskog prijevoza putnika
* Rok davanja koncesije: do 5 godine
* Procijenjena naknada po koncesiji: 3.000,00 kn godišnje
* Pravni osnov za davanje koncesije: Zakon o komunalnom gospodarstvu („Narodne novine“ br. 68/18, 110/18 i 32/20), Zakon o koncesijama („Narodne novine“ br. 69/17 i 107/20) i Odluka o komunalnim djelatnostima u Gradu Drnišu („Službeni glasnik Grada Drniša“ br. 2/19)

- u 2021. godini ističe Ugovor o koncesiji za obavljanje linijskog prijevoza putnika na području Grada Drniša i to za koncesionara ČAZMATRANS PROMET d.o.o., Milana Novačića br. 10, 43240 Čazma, OIB:96107776452.

**2. Koncesija za obavljanje dimnjačarskih poslova**

* Planirani broj koncesija: 1 koncesionar
* Vrsta i predmet koncesije: koncesija za obavljanje dimnjačarskih poslova
* Rok davanja koncesije: do 5 godine
* Procijenjena naknada po koncesiji: 5.000,00 kn godišnje
* Pravni osnov za davanje koncesije: Zakon o komunalnom gospodarstvu („Narodne novine“ br. 68/18, 110/18 i 32/20), Zakon o koncesijama („Narodne novine“ br. 69/17 i 107/20) i Odluka o komunalnim djelatnostima u Gradu Drnišu („Službeni glasnik Grada Drniša“ br. 2/19).

**III.**

Ovaj Plan dostavlja se Ministarstvu financija.

**IV.**

Ovaj Plan stupa na snagu osmog dana od dana objave u „Službenom glasniku Grada Drniša“.

KLASA:

UR.BROJ:

Drniš,

**GRADSKO VIJEĆE**

**GRADA DRNIŠA**

**PREDSJEDNIK:**

**Ante Pleadin**

**O b r a z l o ž e n j e**

Zakonom o koncesijama („Narodne novine“, broj 69/17 i 107/20) člankom 78. propisana je obveza izrade i donošenja srednjoročnog (trogodišnjeg ) plana davanja koncesija.

Srednjoročni (trogodišnji) plan davanja koncesija za 2021.- 2023. godine dostavlja se Ministarstvu financija Republike Hrvatske.

Tijekom 2021. godine ističu Ugovori o obavljanju linijskog prijevoza putnika na području Grada Drniša i to za koncesionara ČAZMATRANS PROMET d.o.o., Milana Novačića br. 10, 43240 Čazma, OIB:96107776452.

Kako je potreba za dimnjačarima velika, a zanimanje dimnjačara spada u deficitarna zanimanja, predlaže se za naredno razdoblje dati jednu koncesiju za cijelo područje Grada, jer je procjena da će se navedena djelatnost efikasno obavljati sa jednim izabranim koncesionarom.