Na temelju članka 9. Zakona o vodnim uslugama („Narodne novine“ broj 9/19.) i članka 51. Statuta Grada Drniša („Službeni glasnik Grada Drniša, broj 2/21), Gradsko vijeće Grada Drniša, na \_\_\_\_\_ sjednici, održanoj \_\_\_\_\_\_\_\_\_\_\_\_\_\_\_ 2021. godine, donijelo je

**O D L U K U**

**o prijenosu prava vlasništva komunalne infrastrukture**

Članak 1.

Grad Drniš prenosi, bez naknade, pravo vlasništva na ulaganjima u vodnu i fekalnu infrastrukturu na javnog isporučitelja vodnih usluga na uslužnom području „RAD“ d.o.o., Bruna Bušića 18., 22320 Drniš, OIB: 71304592430.

Ulaganja u komunalnu infrastrukturu evidentirana su kao dugotrajna materijalna imovina u poslovnim knjigama Grada Drniša, na karticama osnovnog sredstva broj 06/016 KOLEKTOR - kanalizacija, u nabavnoj knjigovodstvenoj vrijednosti koja na dan 31. 12. 2020. godine iznosi 2.704.423,70 kuna i na kartici osnovnog sredstva 00/237 kanali – za infrastrukturu u knjigovodstvenoj vrijednosti od 426.089,02 kuna.

Članak 3.

Međusobna prava i obveze između Grada Drniša i Komunalnog poduzeća „RAD“ d.o.o. u vezi prijenosa komunalne infrastrukture uredit će se posebnim ugovorom.

Ovlašćuje se Gradonačelnik Grada Drniša da poduzme sve radnje za provedbu ove Odluke i zaključenja ugovora iz stavka 1. ovoga članka.

Članak 4.

Zadužuje se Upravni odjel za gospodarstvo, financije i društvene djelatnosti, da vrijednosti ulaganja evidentiranih u poslovnim knjigama na kartici osnovnog sredstva 06/016 u iznosu od 2.704.423,70 kuna i na kartici osnovnog sredstva 00/237 u iznosu od 426.089,02 kuna i ispravka vrijednosti u iznosu od 426.089,02 kuna, isknjiži iz poslovnih knjiga.

Članak 5.

Ova Odluka stupa na snagu osmog dana od objave u „Službenom glasniku Grada Drniša“.

**GRADSKO VIJEĆE GRADA DRNIŠA**

KLASA:

URBROJ:

Drniš, \_\_\_\_\_\_\_\_2021.  Predsjednik Gradskog vijeća

Ante Pleadin

O B R A Z L O Ž E NJ E

Pravni temelj za donošenje Odluke o prijenosu prava vlasništva komunalne infrastrukture nalazi se u članku 9. Zakona o vodnim uslugama („Narodne novine“ broj 66/19.) kojim je propisano da su komunalne vodne građevine javna dobra u javnoj uporabi i u vlasništvu su javnoga isporučitelja vodnih usluga na uslužnom području, koji upravlja tim komunalnim vodnim građevinama.

Pod upravljanjem u smislu Zakona o vodnim uslugama smatraju se poslovi investitora gradnje komunalnih vodnih građevina, njihov pogon i održavanje te čuvanje i korištenje za namjene kojima komunalne vodne građevine služe.

Obveza prijenosa komunalnih vodnih građevina u vlasništvo javnoga isporučitelja vodnih usluga na uslužnom području bila je propisana Izmjenama Zakona o vodama iz 2013. godine.

Ukupna ulaganja u Kolektor evidentirana su na kartici osnovnog sredstva 06/016 Kolektor-kanalizacija u nabavnoj vrijednosti od 6.427.766,42 kn, što uključuje otkup zemljišta i dokumentaciju vezanu za ulaganja. Od navedenog iznosa uloženo je u komunalnu infrastrukturu 2.704.423,70 kn.

Ukupna ulaganja u kanale za komunalnu infrastrukturu evidentirana su na kartici osnovnog sredstva 00/237 kanali – za infrastrukturu u nabavnoj vrijednosti od 426.089,02, ispravak vrijednosti u iznosu 426.089,02 kn, te sadašnje vrijednosti od 0,00 kuna.

Nabavna vrijednost ulaganja u komunalnu infrastrukturu će se nakon donošenja Odluke isknjižiti iz poslovnih knjiga Grada Drniša, dok će vrijednost zemljišta i dokumentacije i dalje biti evidentirana u vlasništvu Grada Drniša. Međusobna prava i obveze između Grada Drniša i RAD d.o.o. u vezi prijenosa prava vlasništva u vlasništvo RAD d.o.o. uredit će se posebnim ugovorom.